Referat – Bestyrelsesmøde, Å København

|  |  |
| --- | --- |
| Dato: | Onsdag den 7. oktober 2020, kl. 19.00-21.00 |
| Sted: | Åbenrå 33 |
| Deltagere: | Thorkild (ref.), Kristian, Lise, Brian, Bodil og Tove. |
| Samt: | Frederikke (kommunikation), Trine (KV21) og Martin (første del af mødet) |
| Afbud: | Jesper |
| Fraværende: | Søren |

Dagsorden

1. Tjek ind
   * Bordrunde med det der optager hver enkelt lige nu
2. Opfølgning på det digitale landsmøde
3. Oplæg vedr. KV21 v./Trine og Kristian
4. Mini-årsmøde i Storkredsen den 1. november
5. Status fra LU
6. Forslag til mødekalender og forslag til ”ny” opgaveorganisering
7. Økonomistatus
   * Midler fra lokalforeninger
   * Inventarliste for Åbenrå
8. Kommende events / aktiviteter i Åbenrå
9. Kommunikationsindsats i forlængelse af dette møde
10. Eventuelt

# Tjek ind og indledende bemærkninger

Bordrunde med tjek ind fra hver enkelt deltager.

Da Mark er blevet valgt til Hovedbestyrelsen (stort tillykke), har han besluttet at fokusere på det. Vi har fuld forståelse for beslutningen, men vil savne Mark her i fællesbestyrelsen.

Søren har meget travlt for tiden, og har anmodet om at holde lav profil et stykke tid. Det betyder at Thorkild og Anders Agersnap overtager arbejdsgruppen vedr. RV21.

Finn har meldt sig ud af Alternativet. Tak til Finn for en fantastisk, stor og hjertelig indsats gennem flere år.

# Opfølgning på det digitale landsmøde

Selvom der var alvorlige emner på dagsordenen, var den generelle oplevelse af landsmødet positivt. Både fordi der var skabt plads til en vigtig politisk debat. Ligesom der blev åbnet for posen i forhold til de konflikter, der delvist har lammet hovedbestyrelsen.

Fra København blev Mark og Kasper valgt ind i det nye HB samt Taina som suppleant, og vi tror på, at der er sat et rigtig stærkt hold.

Der blev også udtrykt tilfredshed med de nye ordførerskaber, som blandt andet involverer Alternativets Unge.

Og så er det tydeligt, at sekretariatet er ved at være på plads. Vi kan godt mærke, at de løfter en stor indsats og Å fremstår atter mere synlig på landsplan.

# Oplæg KV21 v./Trine og Kristian

Det er en stor glæde, at Trine er sprunget til for at løfte opgaven med KV21 og samarbejdet med byrådsgruppen – nu hvor Finn ikke længere er aktiv.

Kristian og Trine havde således bearbejdet og forberedt et nyt KV21-oplæg med målsætninger, indsatser og kandidatforløb. Fokus har været at skabe synergi i processen med en afbalancering mellem ambitioner og ressourcer. Et bærende princip er at vores BR-medlemmer skal spille en aktiv rolle – både i kandidatprocesser og i udvikling af politikken.

Opstillingsmødet er udsat til januar/februar 2021 for ikke at presse processen for meget.

I det tidligere oplæg var hele bestyrelsen meget central i organiseringen, hvor der er i det nye oplæg er fokus på fordeling af ressourcer. Forslaget er, at der fra fællesbestyrelsen vælges 2 (en fra storkreds og en fra kommune) til ’ledelsesgruppen’ plus en kampagneleder som koordinator.

Vi forestiller os endvidere, at kandidattræning involverer alle kandidater (altså både KV, RV, EP og FT).

Da vi i forvejen forsøger at arbejde fælles i Alternativet København, vil vi med dette oplæg anlægge en hovedstadstænkning. Vi lægger således op til en fælles proces og en fælles politisk ramme.

Trine Hertz blev udpeget som kampagneleder, som en vigtig koordinerende led i tæt samarbejde med Kristian og Thorkild fra fællesbestyrelsen. Brian meldte sig som assistent til kampagneleder.

# Mini-Årsmøde i Storkredsen, søndag den 1. november

Begivenheden ses her:

<https://alleos.alternativet.dk/events/view/4373>

Vi har besluttet at gennemføre mini-årsmødet digitalt, og har aftalt det tekniske set up med Martin. Det betyder at vi skal være grundige med tilmeldingerne, så vi kan styre de digitale stemmer.

På dagen vil vores 4 FT-kandidater få mulighed for at præsentere sig selv. Kandidatfeltet til Folketinget vil blive udvidet, når vi har ordinært årsmøde, marts måned 2021.

Hovedsagen er dog, at vi skal have valgt Københavns repræsentanter til hovedbestyrelsen samt til politisk forum. Samt suppleanter.

Vi har besluttet at vente med at ind-supplere til bestyrelsen til det ordinære årsmøde, marts næste år.

# Status fra LU

Lise og Tove gav kort status.

Tove fortalte om positivt møde på Bispebjerg, hvor Francisca var på besøg og gjorde godt indtryk.

Vores repræsentanter skal huskes, da de let føler sig lidt alene i denne tid.

# Forslag til mødekalender og ”ny” opgaveorganisering

Thorkild har udarbejdet forslag til mødekalender, hvor vi på skift afholder bestyrelsesmøde henholdsvis mødes til temamøder.

Bestyrelsen mødes således hver fjerde onsdag kl. 19.00 – 21.00, Åbenrå 33

Ugen inden er der møder i opgaveteams/temamøder.

|  |  |  |  |
| --- | --- | --- | --- |
| **Dato** | **Tidspunkt** | **Mødetype** | **Bemærkninger** |
| 7. oktober 2020 | 19.00-21.00 | Bestyrelsesmøde | Fællesbestyrelsen (TO) |
| 28. oktober 2020 | 19.00-21.00 | Opgaveteams | Tovholdere indkalder |
| 1. november 2020 | 09.30-13.00 | Mini Årsmøde | Storkredsbestyrelsen |
| 4. november 2020 | 19.00-21.00 | Bestyrelsesmøde | Fællesbestyrelsen (KJ) |
| 25. november 2020 | 19.00-21.00 | Opgaveteams | Tovholdere indkalder |
| 2. december 2020 | 19.00-21.00 | Bestyrelsesmøde | Fællesbestyrelsen (TO) |
|  |  | Evaluering af mødeplan | Evaluering af opgaveorganisering |

# Økonomistatus

Søren har, som tidligere skrevet, ønsket at holde lav profil. Så vi skal have håndteret økonomien på anden vis.

Brian har udarbejdet en inventarliste for Åbenrå.

Vi har fået penge tilbage fra Amager på kr. 6.700 og kr. 8.447 fra Nørrebro

Kampagnekontoen har modtaget kr. 2.476 fra fredagsbar.

# Kommende aktiviteter og events i Åbenrå

I disse strikse corona-tider er punktet desværre ikke så relevant. I en tid, hvor vi faktisk ønsker at gøre Åbenrå til et aktivt mødested, events og valgkamp er det selvsagt ikke muligt.

I forlængelse heraf drøftede vi, at forudsætningerne for at blive i Åbenrå har ændret sig markant. Vi besluttede derfor frem til næste møde at overveje muligheden for at opsige Åbenrå 33.

# Kommunikationsindsats i forlængelse af dette møde

Frederikke deltager, så vidt muligt, ved vores møder.

Emner som er oplagte kommunikationsemner fra dette møde er:

* Den nye valgkamp-proces, med ny kampagneleder
* Animationsvideo omkring Lynetteholm

# Eventuelt

Næste møde er onsdag den 28. oktober kl. 19.00.

Trine inviteres, som kampagneleder, med til kommende møder.

Thorkild

7. oktober 2020